Na temelju članka 19. Zakona o lokalnoj i područnoj (regionalnoj) samoupravi („Narodne novine br.  [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265),[36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15 123/17, 98/19 i 144/20), a u skladu sa Zakonom o predškolskom odgoju i obrazovanju („Narodne novine“ br. [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479) , 98/19, 57/22 i 101/23), Zakonom o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23), Zakonom o kulturnim vijećima i financiranju javnih potreba u kulturi („Narodne novine“ broj 83/22), Zakonom o sportu („Narodne novine“ br. 141/22), Zakonom o udrugama („Narodne novine“ br. 74/14, 70/17, 98/19 i 151/22) i članka 32. Statuta općine Podcrkavlje („Službeni vjesnik Brodsko-posavske županije“ br. 7/18. , 7/20. i 34/21.) Općinsko vijeće općine Podcrkavlje na svojoj 29. sjednici održanoj dana\_\_\_\_\_\_ studenog 2024., donijelo je

**PROGRAM**

**javnih potreba u odgoju, obrazovanju, kulturi, religiji i sportu**

**na području Općine Podcrkavlje za 2025. godinu**

Članak 1.

Programom javnih potreba u odgoju, obrazovanju, kulturi, religiji i sportu Općine Podcrkavlje (u daljnjem tekstu: Program) utvrđuju se aktivnosti, poslovi i djelatnosti u odgoju, obrazovanju, kulturi, religiji i sportu od značenja za Općinu Podcrkavlje.

Ovim Programom stvaraju se preduvjeti za zadovoljavanje potreba u sljedećim područjima:

Članak 2.

**Predškolski odgoj**

Temeljem Zakona o predškolskom odgoju i obrazovanju („Narodne novine“ br. [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479) , 98/19, 57/22 i 101/23) predškolski odgoj je sastavni dio sustava odgoja i obrazovanja, te skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u predškolskim ustanovama.

Programom javnih potreba u predškolstvu definiraju se oblici, opseg i način financiranja njegovih javnih potreba na području Općine Podcrkavlje kao dio potreba koje Općina Podcrkavlje financira proračunskim sredstvima.

Na području Općine Podcrkavlje djelatnost predškolskog odgoja i obrazovanja obavljat će novoosnovana ustanova Dječji vrtić „Bambi Podcrkavlje“.

Dječji vrtić „Bambi Podcrkavlje“ je javna odgojno-obrazovna ustanova izgrađena 2020. godine sredstvima iz Europskih fondova i Općine Podcrkavlje koja je i osnivač ustanove.

Program predškolskog odgoja i obrazovanja u 2025./2026. provodit će se u dvije odgojno-obrazovne skupine naziva: „Dani djetinjstva“ i „Svjetiljka ljubavi“

Redovni programi Dječjeg vrtića dopunjavat će se prema izboru roditelja i djece: Montessori program, Program katoličkog vjerskog odgoja-Kateheza Dobrog Pastira, Program ranog učenja engleskog jezika, Program Predškole i Sportski program.

U Dječjem vrtiću odgojno-obrazovni rad bit će ustrojen prema sljedećim programima usklađen s potrebama djece i roditelja:

* Redoviti program odgoja i obrazovanja predškolske djece
* Cjelodnevni boravak (10-satni) i Poludnevni boravak s ručkom (5-6 satni)
* Program javnih potreba
* Program predškole

Financijsko poslovanje Dječjeg vrtića „Bambi Podcrkavlje“ obavlja se u skladu sa zakonom i drugim propisima. Dječji vrtić je proračunski korisnik Općine Podcrkavlje te ostvaruje prihode iz sredstava Osnivača, učešćem roditelja ili skrbnika djece korisnika usluga koje utvrđuje Osnivač, a dio sredstava se osigurava iz sredstava Ministarstva znanosti i obrazovanja (Program javnih potreba-predškola) te dio kroz projekte, donacije i sponzorstva.

Osnivač utvrđuje visinu ekonomske cijene usluge vrtića.

Posebni programi javnih potreba/alternativni odgojno-obrazovni program/kraći program, programi za djecu s posebnim potrebama, u predškolskom obrazovanju kao što su učenje stranog jezika, likovni programi, dramsko-scenski programi, informatički programi, športski programi, ekološki, vjerski, zdravstveni, programi rada s roditeljima, preventivni programi i alternativni programi temelje se na tržišnim pravilima, što znači da ih plaćaju zainteresirani roditelji.

Općina Podcrkavlje može sufinancirati posebne programe i alternativne programe sukladno planiranim sredstvima u proračunu za tu namjenu, a kako slijedi:

|  |  |
| --- | --- |
| **PROGRAM 2013 JAVNE POTREBE U OBRAZOVANJU** | **PRORAČUN ZA 2025. GODINU** |
| 191 OSTALE NAKNADE IZ PRORAČUNA U NARAVI – SUFINANCIRANJE KAZALIŠNIH PREDSTAVA  Izvor: 110 Opći prihodi i primici | 1.000,00 |
| 298 TEKUĆE POMOĆI PRORAČUNSKIM KORISNICIMA DRUGIH PRORAČUNA – SUFINANCIRANJE ŠKOLE ZA DJECU S POTEŠKOĆAMA U RAZVOJU  Izvor: 110 Opći prihodi i primici | 1.300,00 |
| 333 TEKUĆE POMOĆI PRORAČUNSKIM KORISNICIMA DRUGIH PRORAČUNA – FINANCIRANJE VANŠKOLSKE AKTIVNOSTI  Izvor: 110 Opći prihodi i primici | 1.500,00 |
| **UKUPNO:** | **3.800,00** |

Članak 3.

**Kultura i religija**

Zakonom o kulturnim vijećima i financiranju javnih potreba u kulturi („Narodne novine“ broj 83/22), određeno je da „javne potrebe u kulturi“ imaju sljedeće značenje:

„*djelatnosti, programi i projekti, aktivnosti i manifestacije u kulturi od interesa za Republiku Hrvatsku i jedinice lokalne i područne ( regionalne) samouprave.“*

Općinsko vijeće Općine Podcrkavlje programom utvrđuje javne potrebe u kulturi na temelju svojih interesa te u skladu s člankom 4. Zakona o kulturnim vijećima i financiranju javnih potreba u kulturi.

Općina Podcrkavlje će dodjelom sredstava iz Proračuna Općine Podcrkavlje osigurati ravnomjeran kulturni razvitak.

Programom su obuhvaćeni svi oblici poticanja i promocije kulture i kulturnih djelatnosti, te religije što pridonose razvitku i unapređenju kulturnog i religijskog života Općine Podcrkavlje.

Opći cilj je: želja za očuvanjem kulturne baštine, uključivanje što većeg broja ljudi, posebno djece i mladih, u kulturne programe, razvijanje svijesti o važnosti tradicije, a čime se ostvaruje misija i Općine Podcrkavlje: poželjno mjesto za život i rad te podizanje standarda življenja i odmora.

Pri utvrđivanju javnih potreba u kulturi polazi se od potreba i postignutog stupnja razvitka kulture i kulturnih djelatnosti. Općina Podcrkavlje utvrdila je prioritete među korisnicima sredstava općinskog proračuna:

* udruge građana koje kvalitetom svojih programa i projekata/aktivnosti, manifestacija i aktivnosti zadovoljavaju javne potrebe u kulturi
* ostali programi pravnih i fizičkih osoba-prema raspoloživim sredstvima proračuna

Sustavno praćenje i poticanje rada društava/udruga iz područja kulture nastavit će se i tijekom 2025. godine s naglaskom na društva koja pod stručnim vodstvom u svom radu okupljaju veći broj djece i mladih Općine Podcrkavlje, društva s dugom tradicijom i provjerenim rezultatima u radu, ako i ostala društva kojima građani zadovoljavaju svoje potrebe za kulturnim sadržajima.

Udruge su tijekom godine organizatori različitih kulturnih manifestacija u Općini za koje se sredstva potpore planiraju u proračunu za 2025. godinu. Programima ovih manifestacija čuva se i njeguje narodno stvaralaštvo, običaji i čuva kulturna baština.

Načelnik općine raspisat će natječaj/javni poziv za podnošenje prijava za dodjelu financijskih sredstava kojima će se financirati pojedine aktivnosti/projekti/programi /manifestacije udruga iz kulture ili religije, a sve sukladno Pravilniku o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Podcrkavlje. Povjerenstvo za provedbu natječaja/javnog poziva vodit će brigu o kvaliteti aktivnosti/projekata/programa/manifestacija javnih potreba u kulturi i religiji, a kvaliteta programa i postignuti rezultati u dosadašnjem radu, stručnost voditelja kao i obogaćivanje općinske kulturne scene i religijskih aktivnosti i dalje su vodeći kriteriji pri raspodjeli sredstava za potporu rada udruga.

Na području Općine Podcrkavlje djeluju dvije rimokatoličke župe: župa sv. Ivana Apostola, Podcrkavlje sa 12 filijalnih crkava i župa sv. Antuna Padovanskog, Podvinje koja obuhvaća filijalne crkve naselja Tomica i Rastušje koja su u sastavu Općine Podcrkavlje.

Općina Podcrkavlje svojim proračunskim sredstvima vjerskim zajednicama/udrugama pružit će potporu za provedbu različitih aktivnosti/programa (hodočašća, duhovne obnove, misije, mladomisnička slavlja, blagdanske radionice za djecu, program skrbi za djecu i mlade, posjete starima i nemoćnima prigodom blagdana i slično).

Sredstva planirana u proračunu za 2025. godinu namijenjena su za obnovu i uređenje vjerskih objekata (crkvi – sakralni objekti).

|  |  |
| --- | --- |
| **PROGRAM 2010 JAVNE POTREBE U KULTURI I RELIGIJI** | **PRORAČUN ZA 2025. GODINU** |
| 111 KAPITALNE DONACIJE VJERSKIM ZAJEDNICAMA  Izvor: 110 Opći prihodi i primici | 10.000,00 |
| 540 RESTAURACIJA CRKVE SV. STJEPANA  Izvor: 524 Pomoći - državni proračun | 20.000,00 |
| 457 RESTAURACIJA CRKVE SVETOG BENEDIKTA  Izvor: 524 Pomoći - državni proračun | 10.000,00 |
| 107 TEKUĆE DONACIJE UDRUGAMA I POLITIČKIM STRANKAMA – REDOVAN RAD  Izvor: 110 Opći prihodi i primici | 6.700,00 |
| 185 TEKUĆE DONACIJE UDRUGAMA I POLITIČKIM STRANKAMA - MANIFESTACIJE  Izvor: 110 Opći prihodi i primici | 3.000,00 |
| 413 TEKUĆE DONACIJE VJERSKIM ZAJEDNICAMA  Izvor: 110 Opći prihodi i primici | 2.000,00 |
| **UKUPNO:** | **51.700,00** |

Članak 4.

**Sport**

Slijedom odredbi članka 75. Zakona o sportu („Narodne novine“ br. 141/22), javne potrebe u sportu osiguravaju se iz proračuna općine, to su programi, odnosno aktivnosti, poslovi i djelatnosti u sportu od značenja za Općinu Podcrkavlje, koje predstavničko tijelo općine donosi zajedno sa godišnjim Proračunom Općine.

Programom se utvrđuju poslovi, aktivnosti i djelatnosti u sportu koje su od interesa za Općinu:

- poticanje i promicanje sporta na području Općine

- provođenje programa tjelesne kulture, a posebno sportske kulture djece i mladeži

- djelovanje sportskih udruga na području Općine

- sportsko-rekreacijskim aktivnostima građana, kao i drugim sportskim aktivnostima koje su u funkciji unapređenja i čuvanja zdravlja i postizanja psihofizičke sposobnosti pučanstva.

Sredstva osigurana u Općinskom Proračuna za 2025. godinu namjenski će se koristiti za financiranje djelovanja sportskih udruga, škole sporta, sportsko-rekreacijske aktivnosti građana, za natjecanja, opremanje igrališta za djecu i mlade, održavanje sportskih objekata i dodatno ulaganje na sportskim objektima.

Kroz sportske aktivnosti djece i mladih u izvanškolskim i izvannastavnim programima tjelesne i zdravstvene kulture (škola sporta) utjecat će se na psiho-tjelesni razvoj učenika, te poticati pozitivne sposobnosti, a time doprinijeti korisnom i kvalitetnom osmišljavanju slobodnog vremena i suzbijanju svih negativnosti suvremenog načina života kod mladih. Upravo stoga, naglasak u 2025. godini i nadalje treba staviti na sport djece i mladeži budući da je to temelj svekolikog sporta.

U 2025. godini pružat će se potpora djelovanju sportskih udruga koje imaju kvalitetu i viši rang natjecanja. Na temelju zakona osnovu financiranja sportskih udruga čine prihodi koje udruge mogu ostvariti, proračuni, te članarine. Troškove putovanja i natjecanja sportski klubovi trebali bi osigurati iz vlastitih prihoda koje im dozvoljava Zakon o sportu.

Općinski načelnik raspisati će natječaj/javni poziv za podnošenje prijava za dodjelu financijskih sredstava kojima će se financirati pojedine aktivnosti/projekti/programi /manifestacije udruga iz sporta, a sve sukladno Pravilniku o financiranju aktivnosti, projekata i/ili programa od interesa za opće dobro koje provode udruge sredstvima Proračuna Općine Podcrkavlje. Povjerenstvo za provedbu natječaja/javnog poziva vodit će brigu o kvaliteti aktivnosti/projekata/programa/manifestacija javnih potreba u sportu.

|  |  |
| --- | --- |
| **PROGRAM 2009 RAZVOJ SPORTA I REKREACIJE** | **PRORAČUN ZA 2025. GODINU** |
| 444 DJELOVANJE SPORTSKIH UDRUGA - OSTALI MATERIJAL I DIJELOVI ZA TEKUĆE I INVESTICIJSKO ODRŽAVANJE  Izvor: 110 Opći prihodi i primici | 4.000,00 |
| 168 DJELOVANJE SPORTSKIH UDRUGA - TEKUĆE DONACIJE SPORTSKIM DRUŠTVIMA  Izvor: 110 Opći prihodi i primici | 35.000,00 |
| 431 DJELOVANJE SPORTSKIH UDRUGA - OSTALE TEKUĆE DONACIJE  Izvor: 110 Opći prihodi i primici | 2.500,00 |
| 237 DODATNA ULAGANJA NA GRAĐEVINSKIM OBJEKTIMA  Izvor: 110 Opći prihodi i primici | 7.000,00 |
| 280 DODATNO ULAGANJE NA SPORTSKIM OBJEKTIMA  Izvor: 110 Opći prihodi i primici | 7.000,00 |
| 236 ODRŽAVANJE SPORTSKIH OBJEKATA - USLUGE TEKUĆEG I INVESTICIJSKOG ODRŽAVANJA GRAĐEVINSKIH OBJEKATA  Izvor: 110 Opći prihodi i primici | 2.000,00 |
| 171 STIPENDIJE I ŠKOLARINE  Izvor: 110 Opći prihodi i primici | 1.500,00 |
| **UKUPNO:** | **59.000,00** |

Članak 5.

Sredstva za financiranje javnih potreba u odgoju, obrazovanju, kulturi, religiji i sportu Općine Podcrkavlje za 2025. godinu planirana su u ukupnom iznosu od

|  |  |
| --- | --- |
| **PROGRAM 2013 JAVNE POTREBE U OBRAZOVANJU** | **3.800,00 EUR** |
| **PROGRAM 2010 JAVNE POTREBE U KULTURI I RELIGIJI** | **51,700,00 EUR** |
| **PROGRAM 2009 RAZVOJ SPORTA I REKREACIJE** | **59.000,00 EUR** |
| **UKUPNO** | **114.500,00 EUR** |

Članak 6.

Raspored financijskih sredstava iz članaka 2., 3. i 4. obavlja Jedinstveni upravni odjel, zajedno sa načelnikom općine i u suradnji sa Povjerenstvom za provedbu natječaja/javnih poziva sukladno provedenim natječajima/javnim pozivima, ocjenjenim pristiglim prijavama te zaključenim Ugovorima o financiranju aktivnosti/projekata i/ili programa od interesa za opće dobro koje provode udruge.

Članak 7.

O izvršenju aktivnosti/projekata i/ili programa korisnik podnosi godišnje izvješće sukladno članku 27. i 28. Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Podcrkavlje.

Članak 8.

Radi efikasnije i racionalnije realizacije Programa, Općinski načelnik može izvršiti preraspodjelu sredstava između pojedinih rashoda i izdataka utvrđenih ovim Programom.

Provođenje ovog Programa u nadležnosti je Općinskog načelnika Općine Podcrkavlje koji je dužan Općinskom vijeću podnijeti Izvješće o izvršenju ovog Programa za prethodnu godinu istodobno s Izvješćem o izvršenju Proračuna Općine Podcrkavlje za 2025. godinu.

Članak 9.

Ovaj Program bit će objavljen u „Službenim novinama Općine Podcrkavlje“ i na službenim stranicama Općine Podcrkavlje [www.podcrkavlje.hr](http://www.podcrkavlje.hr), a primjenjuje se od 01. siječnja 2025. godine.

*OPĆINSKO VIJEĆE*

*OPĆINE PODCRKAVLJE*

KLASA: 400-02/24-01/

URBROJ: 2178-13-01/1-24-

PREDSJEDNIK

OPĆINSKOG VIJEĆA

Mato Kovačević, dipl.ing.el.

*Dostaviti:*

1. Ministarstvo znanosti i obrazovanja
2. Državni ured za reviziju, Područni ured Slavonski Brod, P. Krešimira IV, br.20,

35 000 Slav. Brod

1. „Službene novine Općine Podcrkavlje“ - redakcija
2. Računovodstvo
3. Dosje Općinskog vijeća
4. Pismohrana - ovdje